Magazène

Un magazène ch'est eune publicachon périodique, souvint ilustrée, ed paginacion variabe, troaitant ed sujets généralisses o éspécialisés, conme l' sinté, l' mode, l'écononmie, l' teknolodjie... Sin modèle écononmique l' distingue del ervue, qui s'limite à un domaine préchis (litéroaire o syintifike pèr eximpe) pi dech fanzine, qu’ est réalisé pèr pi pour des passionnés sins ercache ed profit.

 Origines pi dév’lopmint 
Ch'est in 1605 eq néchette chés deus prumiers périodiques ach monde : Les Nouvelles d'Anvers, publié à Strasbourq, pi Communication de toutes histoires importantes et mémorables. Ch'est à Londe in jinvier 1731 qu'aparoait pour l' prumière foés eune publicacion intitulée The Gentleman's Magazine dsous l' direccion dech libraire Edward Cave. I s'agissoait d'un périodique ilustré ed gravures dseur boés pi intermélant diférints sujets pi ginres, ed toutes curiosités.

Alintour ed 1900, néchette chés prumiers grands magazènes franchoés conme La Vie au grand air, Femina o Je sais tout, formules inventées pèr Pierre Lafitte qui s'inspirette d'un modèle écononmique améritchain. Moais ch' magazène ch' pus populoère in termes ed vintes durint l' prumière mitan dech XXe sièke ch’est sins doute L'Illustration. Chele rotogravure dseur papier glaché permet d'offrir à chés lecteus des reportages ilustrés à partir ed fotografies, d'chés tèmes conme ch' voéyage, l’esploracion, chés découvertes syintifikes, chés foaits-divers, l' mode i sont granmint porteus, chou qui poussette chés tiraches invié l' heut. À chés Étots-Unis, deus impires intrette in compéticion dès avint 1914 : Condé Nast pi Hearst Corporation.

 Origine dech terme 
Ech terme inglé « magazine » est dérivé dech mot franchoés « magasin », li-meume issu dech mot arabe « makhzan », sinnifiant dépot, liu ed éstockage, intrepôt ergroupant des objets éspécifikes plaisant à daucun public. In franchoés, ch' mot « magazine », qui dvint courint ach début dech XXe sièke, est donc un érimploé dech mot inglé désinnant eune publicacion qui rassimbe essentiellemint chés artiques d' presse marquants dech moés préchédint pi parus dins chés jornals, conme eune sorte ed sintèse d'élémints appréciabes del cultchure populoère. Ed 1741 à l' fin dech XIXe sièke, ed tamaints périodiques paroaitront in Franche aveuc présint dins leu tite ch' mot « magasin », in référinche à l'invincion d'Edward Cave pi ed ses suiveus. Ech ginre il o foait fureur pindant tout l' XVIIIe sièke pi durint l' prumière partie dech XIXe sièke, conme in témoégne ch' succès dech Magasin pittoresque lanché in 1833, ach début un fascicule ed uit paches ach contenu gramint divers portant dseur l'histoère, chés syinches naturelles, l'arkéolodjie, l'art, l' morale, l'industrie, chés réchits d'esploracion. Intre 1855 pi 1878, Hachette publie l'hebdomadaire Journal pour tous, dsous-tité magasin littéraire illustré.

 Autes noms 
Ech City magazine (o magazène urbain) est un tipe ed publicacion troaitant d'chés aspects cultchurels propes à eune ville pi distribué in général gratuitemint, moais qui n' dépind pos directemint d'chés sierviches cultchurels d'eune mérrie. L'écononmie erpose dseur chele publicité pi ch' merchandising.

 Lisage ed magazènes ach format limérique 

Chele presse limérique est innui un média à part intière pour d'chés uzeus voulant s' détacher dech suport papier pi souhaitant obtenir pi lire leus magazènes dseur leus aparels électroniques.

 Loïens intarnètes 

 Notices dins d'chés dictionnaires o inciclopédies généralisses : Britannica · Den Store Danske Encyklopædi · Gran Enciclopèdia Catalana 
 Ressource erlative à chele litérature : The Encyclopedia of Science Fiction

Catégorie:Jornals